Document ID: /roh_data/filtered/swiss_laws_in_ROHinterleaved.jsonl.gz/8003

This text was translated from DE into Rumantsch Grischun.

Die Erben, die dem Werte nach weniger als ihren Pflichtteil erhalten, können die Herabsetzung der folgenden Erwerbungen und Zuwendungen verlangen, bis der Pflichtteil hergestellt ist:1. der Erwerbungen gemäss der gesetzlichen Erbfolge;2. der Zuwendungen von Todes wegen; 3. der Zuwendungen unter Lebenden. Enthält eine Verfügung von Todes wegen Bestimmungen über die Teile der gesetzlichen Erben, so sind sie als blosse Teilungsvorschriften aufzufassen, wenn kein anderer Wille des Erblassers aus der Verfügung ersichtlich ist. Fassung gemäss Ziff. I des BG vom 18. Dez. 2020 (Erbrecht), in Kraft seit 1. Jan. 2023 (AS 2021 312; BBl 2018 5813).

Ils ertavels che survegnan tenor la valur main che lur part obligatorica, pon pretender che las suandantas acquisiziuns e donaziuns vegnian reducidas, fin che la part obligatorica è restabilida:1. las acquisiziuns tenor la successiun d’ierta legala;2. las donaziuns per causa da mort;3. las donaziuns tranter vivs. Sch’ina disposiziun per causa da mort cuntegna prescripziuns davart las parts dals ertavels legals, valan quellas mo sco simplas prescripziuns per parter l’ierta, nun che la disposiziun cuntegnia in’autra voluntad dal testader. Versiun tenor la cifra I da la LF dals 18 da dec. 2020 (dretg d’ierta), en vigur dapi il 1. da schan. 2023 (AS 2021 312; BBl 2018 5813).